Diari Oficial de la Generalitat Valenciana


Sumari del DOGV 2978, del 24-04-1997 (1997/7099)

ORDRE de 10 d'abril 1997, de la Conselleria d'Agricultura, Pesca i Alimentació, per la qual es publiquen determinades línies de subvenció i els imports globals màxims que financen, per a 1997, subvencions gestionades per la Direcció General d'Indústria, Cooperativisme i Relacions Agràries, amb bases reguladores en vigor.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2978

Data del DOGV
:   24-04-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/7099


Data del document
:   10-04-1997

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

ORDRE de 10 d'abril 1997, de la Conselleria d'Agricultura, Pesca i Alimentació, per la qual es publiquen determinades línies de subvenció i els imports globals màxims que financen, per a 1997, subvencions gestionades per la Direcció General d'Indústria, Cooperativisme i Relacions Agràries, amb bases reguladores en vigor.   
L'article 47.11 del text refós de la Llei d'Hisenda Pública de la Generalitat Valenciana, aprovat mitjançant el Decret Legislatiu de 26 de juny de 1991, del Consell, exigeix que en les bases reguladores de la concessió de subvencions s'indique la línia o línies de subvencions que les financen i l'import global màxim que s'hi destina. Aquests aspectes depenen de la llei anual de pressupostos, a hores d'ara, la Llei 95/1995, de 31 de desembre, de Pressupostos de la Generalitat Valenciana per a l'exercici de 1996. Per això les bases aprovades amb anterioritat i que mantenen la seua vigència s'han d'adaptar a ella; no serà necessària l'adaptació respecte d'aquelles que han estat modificades després de l'entrada en vigor d'aquesta llei, ja que, en aquest cas, ja s'ha produït l'adaptació.  
Per les raons exposades, vista la proposta del director general d'Indústria, Cooperativisme i Relacions Agràries, en l'exercici de les funcions que tinc atribuïdes,  
ORDENE  
Article 1  
Les subvencions regulades en les disposicions de la Conselleria d'Agricultura, Pesca i Alimentació esmentades en aquest article i gestionades per la Direcció General d'Indústria, Cooperativisme i Relacions Agràries es concediran, en l'exercici de 1997, a càrrec de les línies de subvenció del programa 714.30 i pels imports globals màxims que s'assenyalen, d'acord amb la Llei 4/1996, de 30 de desembre, de Pressupostos de la Generalitat Valenciana per a 1997.  
Ordre de 3 de març de 1997, de la Conselleria d'Agricultura, Pesca i Alimentació, per la qual es regulen les ajudes a les inversions en millora de les condicions de transformació i comercialització dels productes agraris i alimentaris (DOGV núm. 2.953, de 17.03.97).  
Línia pressupostària: 701/000/97. C. de comptabilitat 185  
Import global màxim: 208.775.451 pessetes  
Termini de presentació d'instàncies: 31 de maig de 1997  
Termini de tramitació: 6 mesos  
Efectes acte presumpte: desestimatori  
Acreditació personalitat jurídica del beneficiari: amb certificació d'inscripció en el registre corresponent.  
Línia pressupostària: 418/000/97. C. de comptabilitat 1414  
Import global màxim: 46.771.007 pessetes  
Termini de presentació d'instàncies: 31 de maig de 1997  
Termini de tramitació: 3 mesos  
Efectes acte presumpte: desestimatori  
Línia pressupostària: 416/000/97. C. de comptabilitat 1692  
Import global màxim: 40.622.302 pessetes  
Termini de presentació d'instàncies: fins el 31 de maig de 1997  
Termini de tramitació: 6 mesos  
Efectes acte presumpte: desestimatori  
Ordre de 24 de juny de 1986, que regula determinats aspectes de les subvencions en matèria de producció agrària (DOGV núm. 409, de 25.07.86):  
Línia pressupostària: 701/000/97. C. de comptabilitat 185  
Import global màxim: 1.000.000 pessetes  
Termini de presentació d'instàncies: permanent  
Termini de tramitació: 3 mesos  
Efectes acte presumpte: desestimatori  
Ordre de 19 d'octubre de 1987, de la Conselleria d'Agricultura i Pesca, per la qual s'estableixen determinades ajudes a les organitzacions de productors de fruites i hortalisses (DOGV núm. 694, de 03.11.87).  
Línia pressupostària: 712/000/97. C. de comptabilitat 2091  
Import global màxim: 21.114.456 pessetes  
Termini de presentació d'instàncies: 31 de maig de 1997  
Termini de tramitació: 6 mesos  
Efectes acte presumpte: desestimatori  
Ordre de 27 d'abril de 1995, de la Conselleria d'Agricultura, Pesca i Alimentació, per la qual s'especifica el procediment de gestió de les ajudes previstes en els reglaments (CE) 866/1990, 867/1990 i 3699/1993, relatius a la millora de les condicions de comercialització i transformació dels productes agrícoles, silvícoles i pesquers (DOGV núm. 2.503, de 09.05.95).  
Línia pressupostària: codi de comptabilitat 1907  
Import global màxim: 5.117.894.851 pessetes  
Termini de presentació d'instàncies: permanent  
Termini de tramitació: 10 mesos  
Efectes acte presumpte: desestimatori  
Línia pressupostària: 711/000/97. C. de comptabilitat 1990  
Import global màxim: 324.067.540 pessetes  
Termini de presentació d'instàncies: permanent  
Termini de tramitació: 10 mesos  
Efectes acte presumpte: desestimatori  
Mantenen la vigència la resta dels aspectes que es regulen en la indicada ordre de referència.  
Ordre de 27 de març de 1996, de la Conselleria d'Agricultura i Medi Ambient, per la qual es regula la concessió d'ajudes a les organitzacions professionals agràries (OPA) (DOGV núm. 2.734, de 24.04.96).  
Línia pressupostària: 402/000/97. C. de comptabilitat 196  
Import global màxim: 95.066.575 pessetes  
Efectes acte presumpte: desestimatori  
Línia pressupostària: 702/000/97. C. de comptabilitat 204  
Import global màxim: 07.820.867 pessetes  
Efectes acte presumpte: desestimatori  
Mantenen la vigència la resta dels aspectes que es regulen en la indicada ordre de referència.  
Article 2  
La justificació de la realització de la conducta, l'activitat o la inversió que es finance amb alguna de les subvencions a què fa referència aquesta ordre es realitzarà mitjançant la presentació de les corresponents factures i justificants de pagament, tret que les bases reguladores de l'ajuda pública de què es tracte, establisquen una altra manera distinta.  
El termini de presentació dels documents que acrediten la realització de la conducta, l'activitat o la inversió subvencionada finalitzarà en l'exercici pressupostari per al qual, en cada cas, s'haja concedit l'ajuda pública, d'acord amb les seues bases reguladores. En el supòsit de subvencions plurianuals se justificarà, en cada any o exercici pressupostari, per l'import de l'anualitat corresponent.  
Article 3  
Les ajudes regulades per totes les disposicions d'aquesta ordre es tramitaran d'acord amb les bases reguladores pròpies i, subsidiàriament, pel que es disposa en el Reial Decret 2225/1993, de 17 de desembre, pel qual s'aprova el Reglament de Procediment per a Concessió d'Ajudes i Subvencions Públiques, i en la Llei 30/1992, de Règim Jurídic de les Administracions Públiques i del Procediment Administratiu Comú.  
Article 4  
En totes les ajudes regulades en aquesta ordre procedirà el reintegrament de les quantitats percebudes i l'exigència de l'interès de demora des del moment del pagament de la subvenció en els casos següents:  
Incompliment de l'obligació de justificació.  
Obtenir la subvenció sense complir les condicions que s'hi requereixen.  
Incompliment de la finalitat per a la qual es va concedir la subvenció.  
Incompliment de les condicions imposades als beneficiaris amb motiu de la concessió de la subvenció.  
DISPOSICIÓ FINAL  
Aquesta ordre vigeix des de l'endemà de la publicació en el Diari Oficial de la Generalitat Valenciana.  
València, 10 d'abril de 1997  
La consellera d'Agricultura, Pesca i Alimentació,  
MARIA ÀNGELS RAMON-LLIN I MARTÍNEZ